Broj: 15-01-07-1-1413/2022

Datum: 03.10.2022.godine

Na osnovu člana 23. Zakona o ministarstvima i drugim organima uprave Bosne i Hercegovine („Službeni glasnik BiH“, broj 5/03, 42/03, 26/04, 42/04, 45/06, 88/07, 35/09, 59/09, 103/09, 87/12, 6/13, 19/16 i 83/17) i člana 7. Odluke o godišnjem planiranju rada i načinu praćenja i izvještavanja o radu u institucijama Bosne i Hercegovine („Službeni glasnik BiH“, broj 94/14), Agencija za identifikacione dokumente, evidenciju i razmjenu podataka Bosne i Hercegovine, d o n o s i

**PROGRAM RADA**

**AGENCIJE ZA IDENTIFIKACIONE DOKUMENTE, EVIDENCIJU I RAZMJENU PODATAKA BOSNE I HERCEGOVINE ZA 2023. GODINU**

**I – UVOD**

Agencija za identifikacione dokumente, evidenciju i razmjenu podataka Bosne i Hercegovine (u daljnjem tekstu: Agencija) osnovana je Zakonom o Agenciji za identifikacione dokumente, evidenciju i razmjenu podataka Bosne i Hercegovine („Službeni glasnik BiH“, broj 56/08). Ovim zakonom definirane su nadležnosti Agencije:

* Predlaže i provodi strategiju i politiku razvoja u Bosni i Hercegovini u oblasti identifikacionih dokumenata u skladu sa ICAO 9303 standardom i drugim relevantnim standardima;
* Vrši nabavku, skladištenje, personalizaciju, kontrolu kvaliteta i transport identifikacionih dokumenata za potrebe nadležnih organa Bosne i Hercegovine;
* Tehnički dizajnira i formira evidencije definirane Zakonom o Agenciji;
* Održava i upravlja bazama podataka u koje se pohranjuju podaci iz evidencija koje su definirane Zakonom o Agenciji i informacionih sistema putem kojih se pristupa navedenim evidencijama;
* Osigurava adekvatnu infrastrukturu, posebne uslove za rad i zaštitu podataka, te druge tehničke preduslove za nesmetano funkcioniranje baza podataka koje su u njenoj nadležnosti i baza podataka koje su u nadležnosti drugih ministarstava, institucija i organa na njihov zahtjev i u skladu sa zakonom;
* Izdaje podatke o evidencijama i iz evidencija ovlaštenim institucijama i pravnim licima;
* Projektuje, razvija i održava softverska rješenja potrebna za vođenje evidencija u nadležnosti Agencije, bilo internim resursima, saradnjom sa izvornim organima ili angažmanom kompanija;
* Razvija, održava i unapređuje telekomunikacione mreže za prenos podataka za potrebe Agencije te drugih organa javne sigurnosti u skladu sa Zakonom o telekomunikacijama, a kako bi se omogućila efikasna razmjena podataka iz registara defniranih Zakonom o Agenciji;
* Definira standarde za opremu koju će nadležni, prijemni i izvorni organi nabavljati i koristiti u procesu obrade i razmjene podataka u skladu sa Zakonom o Agenciji;
* Definira standarde opremljenosti lokacija sa kojih se vrši pristup sistemu centralne evidencije i razmjene podataka kako bi se postigla sigurnost i zaštita podataka i sistema;
* Provodi upravne postupke koji se tiču djelokruga Agencije u skladu sa važećim zakonskim propisima;
* Personalizira i tehnički obrađuje: lične karte, lične karte za strance, vozačke dozvole, putne isprave, registarske tablice, pogranične propusnice, kartice za digitalne tahografe;
* Administrira evidencije: o jedinstvenom matičnom broju (JMB), prebivališta i boravišta državljana Bosne i Hercegovine, o ličnim kartama i ličnim kartama za strance, o pasošima, službenim pasošima, diplomatskim pasošima, pasošima za izbjeglice, pasošima za lica bez državljanstva, kao i putnim listovima za državljane Bosne i Hercegovine i putnim listovima za strance, o vozačkim dozvolama, o registrovanim vozilima i dokumentima za registraciju, o registru novčanih kazni i prekršajnoj evidenciji (RNKiPE), Centralnog biračkog spiska (CBS), izdatih pograničnih propusnica sa ličnim podacima za državljane Republike Hrvatske, o izrađenim karticama za digitalne tahografe.

Srednjoročni cilj Agencije definiran je Srednjoročnim planom rada za period 2023 - 2025, a utvrđen je na osnovu misije, vizije i nadležnosti Agencije. Srednjoročni plan rada je osnova za izradu godišnjeg programa rada Agencije.

**Srednjoročni cilj Agencije** - Unapređenje sistema dokumenata uz poštovanje međunarodnih preporuka, efikasnosti vođenja registara i razmjene podataka uz neprekidnu mrežnu dostupnost izvornim i prijemnim organima.

Realizacija srednjoročnog cilja Agencije zasniva se na realizaciji **dva specifična cilja** za čije provođenje su definirani odgovarajući programi i projekti u strateškom periodu od 2023 - 2025. godine:

1. Efikasno upravljanje procesom proizvodnje identifikacionih dokumenata, registarskih tablica i dokumenata za registraciju vozila u skladu sa evropskim regulativama i ICAO preporukama;
2. Održavanje tehničkih uslova za vođenje evidencija i jačanje telekomunikacionih kapaciteta.

Specifični ciljevi Agencije realiziraju se kroz **dva programa:**

1. Personalizacija, tehnička obrada, skladištenje i transport identifikacionih dokumenata, registarskih tablica i dokumenata za registraciju vozila.
2. Administracija evidencija, jačanje kapaciteta mreže za prenos podataka i softverska podrška organima.

**Prioriteti, planirani rezultati i mogući problemi i rizici u provođenju Programa rada za 2023. godinu**

**Specifični cilj 1 - Efikasno upravljanje procesom proizvodnje identifikacionih dokumenata, registarskih tablica i dokumenata za registraciju vozila u skladu sa evropskim regulativama i ICAO preporukama**

* Personalizacija, tehnička obrada, nabavka, skladištenje i transport identifikacionih dokumenata, registarskih tablica i dokumenata za registraciju vozila

Agencija će kontinuirano vršiti personalizaciju ličnih karata, vozačkih dozvola, putnih isprava, registarskih tablica, tahografskih tablica i pograničnih propusnica. Pored toga, nadležnim organima će se distribuirati potvrde o registraciji i vlasništvu vozila te unutrašnji i vanjski stikeri.

Agencija je pokrenula postupak nabavke obrazaca ličnih karata i vozačkih dozvola koji je, u momentu pripreme prijedloga Programa rada za 2023. godinu, obustavljen zbog uložene žalbe na tendersku dokumentaciju. Postupak nabavke obrazaca ličnih karata i vozačkih dozvola mora biti završen do kraja 2022. godine, kada ističe aktuelni desetogodišnji ugovor i do kada se očekuje potpisivanje novog četverogodišnjeg Okvirnog sporazuma. Cijeneći složenost pomenutog postupka nabavke, Agencija je blagovremeno pokrenula proceduru nabavke u cilju obezbjeđenja kontinuiteta izdavanja dokumenata građanima Bosne i Hercegovine. U 2023. godini očekuje se nesmetano izdavanje ličnih karata i vozačkih dozvola građanima Bosne i Hercegovine.

U toku je implementacija uspostavljanja sistema za izdavanje tahografskih kartica druge generacije (smart tahografi) na osnovu provedenog postupka nabavke i potpisanog Ugovora za nabavku tahografskih kartica i sistema za personalizaciju, izdavanje i primjenu tahografskih kartica druge generacije. U zadnjoj trećini oktobra tekuće godine Agencija će početi sa personalizacijom i isporukom tahografskih kartica druge generacije, čime će Bosna i Hercegovina postati dio sistema zemalja Evropske Unije koje su nešto ranije uvela tahografe druge generacije. U 2023. godini očekuje se nesmetano izdavanje tahografskih kartica druge generacije.

Agencija će u planskom periodu obavljati i druge poslove iz svoje nadležnosti u smislu: saradnja sa Međunarodnom agencijom za civilniavionski saobraćaj (ICAO) radi usaglašavanja standarda ID dokumenata u Bosni i Hercegovini sa ICAO 9303 standardima i drugim relevantnim standardima, saradnja sa predstavništvima i institucijama drugih zemalja (prioritetno zemlje regiona i EU) radi razmjene iskustva u oblasti ID dokumenata i drugih nadležnosti Agencije, saradnja sa nadležnim organima u zemlji s ciljem unapređenja saradnje u vezi sa izdavanjem ličnih dokumenata, e-Usluga i ostalih aktivnosti Agencije, realizacija projekata edukacije iz oblasti vezanih za mandate Agencije i sl. aktivnosti.

Mogući problemi i rizici – Nabavka dokumenata za čiju personalizaciju i tehničku obradu, skladištenje i transport je nadležna Agencija vrši se putem javnih nabavki, na način i u rokovima kako je definisano Zakonom o javnim nabavkama Bosne i Hercegovine. Agencija sve postupke javnih nabavki pokreće u skladu sa usvojenim planom javnih nabavki za tekuću godinu. Sa druge strane, Kancelarija za razmatranje žalbi Bosne i Hercegovine, kao drugostepeni organ u postupcima javnih nabavki čije su odluke konačne i obavezujuće, ima mogućnost poništenja tenderske dokumentacije u zavisnosti od osnovanosti žalbenih navoda žalilaca što znatno produžava dužinu trajanja cjelokupnog postupka nabavke. Na ove odluke, Agencija ne može uticati , ali kao ugovorni organ može biti izložena povećanom riziku u realizaciji nabavki zbog veoma kratkih vremenskih rokova i znatnog kašnjenja u odnosu na planove.

* Izgradnja objekta za trajni smještaj u Banjoj Luci za sjedište Agencije i Centra za skladištenje, personalizaciju i transport ličnih dokumenata

Agencija je okončala prvu fazu izgradnje zgrade za smještaj sjedišta i organizacionih jedinica Agencije (zemljani i armirano betonski radovi do kote 0,00). Početkom 2023. godine, Agencija će izvršiti nabavku usluga procjene vrijednosti radova za drugu fazu izgradnje objekta za trajni smještaj iz razloga što je došlo do značajnog poskupljenja materijala usljed čega su nedovoljna sredstva kojima Agencija trenutno raspolaže po Odluci o višegodišnjem kapitalnom ulaganju. Na osnovu procjene, Agencija će pripremiti novu Odluku o višegodišnjem kapitalnom ulaganju i istu uputiti Vijeću ministara Bosne i Hercegovine na razmatranje i usvajanje.

Mogući problemi i rizici – Agencija će blagovremenim preduzimanjem svih aktivnosti iz svojih nadležnosti, u cilju obezbjeđivanja zakonitosti postupanja na izgradnji trajnog smještaja Agencije, nastojati da se otklone rizici i nastali problemi na realizaciji ovog projekta. Aktivnosti realizacije će biti preduzimane u saradnji sa relevantnim institucijama i organima uprave, a o svemu učinjenom na ostvarenju ovog cilja Agencija će kontinuirano informisati Vijeće ministara Bosne i Hercegovine, te postupati po zaključcima i odlukama Vijeća ministara Bosne i Hercegovine donijetim u vezi istog.

**Specifični cilj 2 - Održavanje tehničkih uslova za centralno vođenje evidencija i jačanje telekomunikacionih kapaciteta**

* Administracija evidencija, jačanje kapaciteta mreže za prenos podataka i softverska podrška organima

U okviru redovnih aktivnosti vršiće se monitoring i administracija mreže za prenos podataka, administracija evidencija i održavanje aplikacija za nadležne organe po principu 24/7.

U 2023. godini, kako posredstvom IPA II projekta, tako i sredstvima iz budžeta Agencije za 2022. godinu, planirano je jačanje informaciono-komunikacionih rješenja Agencije na način da će se završiti postojeće i pokrenuti i realizovati nove procedure u vezi nabavke i puštanja u rad adekvatne informaciono-komunikacione opreme i usluga. Na ovaj način izvršiće se zamjena uređaja koji su u funkciji već značajan vremenski period ali i povećati sigurnosti i raspoloživost određenih dijelova sistema. Takođe, u 2023. godini Agencija namjerava da u potpusnosti osigura sve neophodne preduslove za građane Bosne i Hercegovine za realizaciju određenih servisa za primjenu digitalnog potpisa posredstvom lične karte. Osim unapređenja servisa cilje je da se proširi spektar usluga koje Agencija može da ponudi građanima i poslovnim subjektima, kao što je portal otvorenih podataka.

Mogući problemi i rizici – Postoji rizik od veoma česte fluktuacije kadrova IT struke, a skoro sve zakonske nadležnosti Agencije oslanjaju se na aktivnosti koje obavljaju ovi kadrovi. U pitanju su veoma složeni informatičko-aplikacijski poslovi koji zahtijevaju određena specijalizirana znanja i vještine te kontinuitet u vođenju složenih projekata.

Glavni problem, odnosno nedostatak u Agenciji, koji je značajno vidljiv već nekoliko godina i koji predstavlja veliki rizik za funkcionisanje kompletnog informaciono-komunikacionog sistema Agencije je nedostatak stručnog i osposobljenog IT kadra. Agencija trenutno raspolaže sa značajno manje ovakvog kadra nego što je to bilo u prethodnom periodu, a obim poslova koji se obavljaju se ni malo nije smanjio. Čak i suprotno, određene aplikacije, za koje su u prethodnom periodu postojali ugovori o održavanju sa odabranim ponuđačima, sada se održavaju internim resursima. Dodatni rizik biće i implementacija svih usluga i servisa, preko IPA II projketa, budući da i ovaj dio zahtijeva značajan angažman zaposlenih u Agenciji.

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **II – AKCIONI PLAN GODIŠNJEG PROGRAMA RADA AGENCIJE ZA IDENTIFIKACIONE DOKUMENTE, EVIDENCIJU I RAZMJENU PODATAKA BIH** | | | | | | | | | | | | | | | | | |
| **Opći cilj/princip razvoja:**  Upravljanje u funkciji rasta | | | | | | | | | | | | | | | | | |
| **Strateški cilj:**  Ubrzati proces tranzicije i izgradnje kapaciteta | | | | | | | | | | | | | | | | | |
| **Srednjoročni cilj:**  Unapređenje sistema dokumenata uz poštovanje međunarodnih preporuka, efikasnosti vođenja registara i razmjene podataka uz neprekidnu dostupnost izvornim i prijemnim organima | | | | | | | | | | | | | | | | | |
| **Specifični cilj 1:**  Efikasno upravljanje procesom proizvodnje identifikacionih dokumenata, registarskih tablica i dokumenata za registraciju vozila u skladu sa evropskim regulativama i ICAO preporukama | | | | | | | | | | | | | | | | | |
| Programi, projekti i aktivnosti | Nosilac aktivnosti  (org. jed.) | | Pokazatelji | | | | Troškovi | Izvori finansiranja | | | | | | | | | Planirani kvartal za provođenje |
| Pokazatelji rezultata ili uticaja | Jedinica mjere  (%, broj ili opisno) | Polazna vrijednost (n) | Ciljana vrijednost (n+1) | Procijenjeni troškovi | Budžet | Krediti | | Donacije | | Ostali izvori | | Ukupno | Program u DOB-u |  |
| *1* | *2* | | *3* | *4* | *5* | *6* | *7* | *8* | *9* | | *10* | | *11* | | *12* | *13* | *14* |
| **1.1 Personalizacija, tehnička obrada, skladištenje i transport identifikacionih dokumenata, registarskih tablica i dokumenata za registraciju vozila** | | | | | | | | | | | | | | | | | |
| **1.1.1 Izrada ličnih karata** | | | | | | | | | | | | | | | | | |
| 1.1.1.1 Nabavka, personalizacija i transport ličnih karata | Centar za skladištenje, personalizaciju i transport ličnih dokumenata | | Broj urađenih i isporučenih ličnih karata | Broj | 230.000 | 360.000 | 5.220.000,00 | 5.220.000,00 |  | |  | |  | |  | Personalizacija, tehnička obrada, skladištenje i transport identifikacionih dokumenata, registarskih tablica i dokumenata za registraciju vozila | I-IV |
| **1.1.2 Izrada vozačkih dozvola** | | | | | | | | | | | | | | | | | |
| 1.1.2.1 Nabavka, personalizacija i transport vozačkih dozvola | Centar za skladištenje, personalizaciju i transport ličnih dokumenata | | Broj urađenih i isporučenih vozačkih dozvola | Broj | 180.000 | 250.000 | 1.625.000,00 | 1.625.000,00 |  | |  | |  | |  | Personalizacija, tehnička obrada, skladištenje i transport identifikacionih dokumenata, registarskih tablica i dokumenata za registraciju vozila | I-IV |
| **1.1.3 Izrada putnih isprava** | | | | | | | | | | | | | | | | | |
| 1.1.3.1 Nabavka, personalizacija i transport putnih isprava | | Centar za skladištenje, personalizaciju i transport ličnih dokumenata | Broj urađenih i isporučenih pasoša | Broj | 255.000 | 340.000 | 7.310.000,00 | 7.310.000,00 |  | |  | |  | |  | Personalizacija, tehnička obrada, skladištenje i transport identifikacionih dokumenata, registarskih tablica i dokumenata za registraciju vozila | I-IV |
| **1.1.4 Izrada registarskih tablica i distribucija dokumenata za registraciju vozila (potvrde o registraciji - POR, potvrde o vlasništvu - POV, unutrašnji - STU i vanjski - STV stikeri)** | | | | | | | | | | | | | | | | | |
| 1.1.4.1 Nabavka, personalizacija i transport tablica i folija za bojenje tablica | Centar za skladištenje, personalizaciju i transport ličnih dokumenata | | Broj izrađenih i isporučenih registarskih tablica | Broj/m2 | 395.000  35.381 | 395.000  35.381 | 1.765.702,00 | 1.765.702,00 |  | |  | |  | |  | Personalizacija, tehnička obrada, skladištenje i transport identifikacionih dokumenata, registarskih tablica i dokumenata za registraciju vozila | I-IV |
| 1.1.4.2 Nabavka i distribucija potvrda o registraciji (POR) | Centar za skladištenje, personalizaciju i transport ličnih dokumenata | | Broj isporučenih potvrda o registarciji vozila (POR) | Broj | 420.000 | 420.000 | 235.200,00 | 235.200,00 |  | |  | |  | |  | Personalizacija, tehnička obrada, skladištenje i transport identifikacionih dokumenata, registarskih tablica i dokumenata za registraciju vozila | I-IV |
| 1.1.4.3 Nabavka i distribucija potvrda o vlasništvu (POV) | Centar za skladištenje, personalizaciju i transport ličnih dokumenata | | Broj isporučenih POV | Broj | 150.000 | 150.000 | 91.500,00 | 91.500,00 |  | |  | |  | |  | Personalizacija, tehnička obrada, skladištenje i transport identifikacionih dokumenata, registarskih tablica i dokumenata za registraciju vozila | I-IV |
| 1.1.4.4 Nabavka i distribucija unutrašnjih stikera (STU) | Centar za skladištenje, personalizaciju i transport ličnih dokumenata | | Broj isporučenih STU | Broj | 1.000.000 | 4.000.500 | 1.357.370,00 | 1.357.370,00 |  | |  | |  | |  | Personalizacija, tehnička obrada, skladištenje i transport identifikacionih dokumenata, registarskih tablica i dokumenata za registraciju vozila | I-IV |
| 1.1.4.5 Nabavka i distribucija vanjskih stikera (STV) | Centar za skladištenje, personalizaciju i transport ličnih dokumenata | | Broj isporučenih STV | Broj | 50.000 | 250.500 | 313.600,00 | 313.600,00 |  | |  | |  | |  | Personalizacija, tehnička obrada, skladištenje i transport identifikacionih dokumenata, registarskih tablica i dokumenata za registraciju vozila | I-IV |
| **1.1.5 Izrada tahografskih kartica** | | | | | | | | | | | | | | | | | |
| 1.1.5.1 Nabavka, personalizacija i transport tahografskih kartica | Centar za skladištenje, personalizaciju i transport ličnih dokumenata | | Broj isporučenih tahografskih kartica | Broj | 12 000 | 12 500 | \_ | \_ |  | |  | |  | |  | Personalizacija, tehnička obrada, skladištenje i transport identifikacionih dokumenata, registarskih tablica i dokumenata za registraciju vozila | I-IV |
| **1.1.6 Izrada pograničnih propusnica** | | | | | | | | | | | | | | | | | |
| 1.1.6.1 Nabavka, personalizacija i transport pograničnih propusnica | Centar za skladištenje, personalizaciju i transport ličnih dokumenata | | Broj isporučenih pograničnih propusnica | Broj | 600 | 1000 | \_ | \_ |  | |  | |  | |  | Personalizacija, tehnička obrada, skladištenje i transport identifikacionih dokumenata, registarskih tablica i dokumenata za registraciju vozila | I-IV |
| **1.1.7 Izgradnja objekta u Banjaluci u cilju rješavanja smještajnih kapaciteta sjedišta i Centra za skladištenje, personalizaciju i transport ličnih dokumenata** | | | | | | | | | | | | | | | | | |
| **Ostali troškovi koji doprinose realizaciji aktivnosti predviđenih specifičnim ciljem 1. u 2023. godini** | | | | | | | | | | | | | | | | | |
| Nabavka opreme | Centar za skladištenje, personalizaciju i transport ličnih dokumenata | | Procenat izvršenja nabavki |  |  |  | 3.061.000,00 | 3.061.000,00 |  | |  | |  | |  | Personalizacija, tehnička obrada, skladištenje i transport identifikacionih dokumenata, registarskih tablica i dokumenata za registraciju vozila | I-IV |
| Tekuće održavanje opreme i materijal za održavanje opreme | Centar za skladištenje, personalizaciju i transport ličnih dokumenata | |  |  |  |  | 420.000,00 | 420.000,00 |  | |  | |  | |  | Personalizacija, tehnička obrada, skladištenje i transport identifikacionih dokumenata, registarskih tablica i dokumenata za registraciju vozila | I-IV |
| Ostali izdaci | Centar za skladištenje, personalizaciju i transport ličnih dokumenata | |  |  |  |  | 5.068.628,00 | 5.068.628,00 |  | |  | |  | |  | Personalizacija, tehnička obrada, skladištenje i transport identifikacionih dokumenata, registarskih tablica i dokumenata za registraciju vozila | I-IV |
| **Specifični cilj 2:**  Održavanje tehničkih uslova za centralno vođenje evidencija i jačanje telekomunikacionih kapaciteta | | | | | | | | | | | | | | | | | |
| Programi, projekti i aktivnosti | Nosilac aktivnosti  (org. jed.) | | Pokazatelji | | | | Troškovi | Izvori finansiranja | | | | | | | | | Planirani kvartal za provođenje |
| Pokazatelji rezultata ili uticaja | Jedinica mjere  (%, broj ili opisno) | Polazna vrijednost (n) | Ciljana vrijednost (n+1) | Procijenjeni troškovi | Budžet | Krediti | | Donacije | | Ostali izvori | | Ukupno | Program u DOB-u |  |
| *1* | *2* | | *3* | *4* | *5* | *6* | *7* | *8* | *9* | | *10* | | *11* | | *12* | *13* | *14* |
| **2.1 Administracija evidencija, jačanje kapaciteta mreže za prenos podataka i softverska podrška organima** | | | | | | | | | | | | | | | | | |
| **2.1.1 Održavanje i razvoj softverskih rješenja putem kojih se vrši pristup evidencijama** | | | | | | | | | | | | | | | | | |
| 2.1.1.1 Razvoj aplikacija sopstvenim resursima | Tehnički sektor | | Broj zamijenjenih modula u aplikacijama | Broj modula | 20 | 20 | 110.000,00 | 110.000,00 |  | |  | |  | |  | Administracija evidencija, jačanje kapaciteta mreže za prenos podataka i softverska podrška organima | I-IV |
| 2.1.1.2 Monitoring i administracija mreže – aktivno praćenje stanja mreže po principu 24/7 | Tehnički sektor | | Vrijeme otklanjanja grešaka | Prosječno vrijeme reakcije u minutama | 100 | 100 | 360.000,00 | 360.000,00 |  | |  | |  | |  | Administracija evidencija, jačanje kapaciteta mreže za prenos podataka i softverska podrška organima | I-IV |
| **2.1.2 Održavanje evidencija za potrebe organa koji vrše provođenje upravnih postupaka** | | | | | | | | | | | | | | | | | |
| 2.1.2.1. Održavanje aplikacija po principu 24/7 | Tehnički sektor | | Procenat dostupnosti sistema | Procenat | 99,8 % | 99,8% | 702.000,00 | 702.000,00 |  | |  | |  | |  | Administracija evidencija, jačanje kapaciteta mreže za prenos podataka i softverska podrška organima | I-V |
| 2.1.2.2 Održavanje SDH mreže | Tehnički sektor | | Procenat dostupnosti sistema | Procenat | 99,8 % | 99,8% | 600.000,00 | 600.000,00 |  | |  | |  | |  | Administracija evidencija, jačanje kapaciteta mreže za prenos podataka i softverska podrška organima | I-IV |
| **2.1.3 Održavanje i unapređenje aplikacija i cjelokupne IT opreme** | | | | | | | | | | | | | | | | | |
| 2.1.3.1 Jačanje kapaciteta i informacionog sistema Agencije, projekti IPA II (Instrument pretpristupne pomoći IPA 2019) | Sektor za standarde i međunarodnu saradnju i Odsjek za razvoj projekata i saradnju sa međunarodnim institucijama – Regionalni centar Sarajevo | | Izvještaji | Broj realizovanih aktivnosti | 3.324.911,00 | 3.324.911,00 |  |  |  | | 3.324.911,00 | |  | |  | Administracija evidencija, jačanje kapaciteta mreže za prenos podataka i softverska podrška organima  Jačanje kapaciteta personalizacije ličnih dokumenata. | I-IV |
| 2.1.3.2 Održavanje serverske infrastrukture | Tehnički sektor | | Procenat dostupnosti sistema | Procenat | 99,9 % | 99,9% | 1.050.000,00 | 1.050.000,00 |  | |  | |  | |  | Administracija evidencija, jačanje kapaciteta mreže za prenos podataka i softverska podrška organima | I-IV |
| 2.1.3.3 Ostali izdaci | Tehnički sektor | |  |  |  |  | 4.014.000,00 | 4.014.000,00 |  | |  | |  | |  | Administracija evidencija, jačanje kapaciteta mreže za prenos podataka i softverska podrška organima | I-IV |
| **2.1.4 Standardizacija u skladu sa zakonskim okvirom i EU i ICAO preporukama** | | | | | | | | | | | | | | | | | |
| 2.1.4.1 Resertifikacija i Eksterni nadzor za ISO 27001 i ISO 9001 | Sektor za standarde i međunarodnu saradnju | | Pozitivan zvještaj o izvršenim eksternim auditima | Opisno | Bez neusaglašenosti | Bez neusaglašenosti | 30000,00(za naredni trogodišnji period prema planu) | 30000 |  |  | |  | | **30000 (2021.g 20000KM; 2022.g 5000KM; 2023.g 5000KM)** | | Administracija evidencija, jačanje kapaciteta mreže za prenos podataka i softverska podrška organima | III |

|  |
| --- |
| **III – ZBIRNI PREGLED ZAKONA PLANIRANIH GODIŠNJIM PROGRAMOM RADA AGENCIJE ZA IDENTIFIKACIONE DOKUMENTE, EVIDENCIJU I RAZMJENU PODATAKA BIH** |
| **Opći cilj/princip razvoja:** Upravljanje u funkciji rasta |
| **Strateški cilj:** Ubrzati proces tranzicije i izgradnje kapaciteta |
| **Srednjoročni cilj:** Unapređenje sistema dokumenata uz poštovanje međunarodnih preporuka, efikasnosti vođenja registara i razmjene podataka uz neprekidnu dostupnost izvornim i prijemnim organima |

|  |  |  |  |  |  |
| --- | --- | --- | --- | --- | --- |
| **Naziv zakona** | **Razlozi za donošenje zakona** | **Usklađivanje sa pravnim nasljeđem EU**  **(DA/NE)** | **Prethodna procjena uticaja propisa**  (DA) | **Sveobuhvatna procjena uticaja propisa**  (DA/NE) | **Planirani kvartal za provođenje aktivnosti** |
| ***1*** | ***2*** | ***3*** | ***4*** | ***5*** | ***6*** |

|  |
| --- |
| ***Nema planiranih aktivnosti po ovom osnovu u 2023.godini.*** |

|  |  |  |  |  |  |
| --- | --- | --- | --- | --- | --- |
| **IV – ZBIRNI PREGLED PLANIRANIH PODZAKONSKIH AKATA PLANIRANIH GODIŠNJIM PROGRAMOM RADA AGENCIJE ZA IDENTIFIKACIONE DOKUMENTE, EVIDENCIJU I RAZMJENU PODATAKA BIH** | | | | | |
| **Opći cilj/princip razvoja:** Upravljanje u funkciji rasta | | | | | |
| **Strateški cilj:** Ubrzati proces tranzicije i izgradnje kapaciteta | | | | | |
| **Srednjoročni cilj:** Unapređenje sistema dokumenata uz poštovanje međunarodnih preporuka, efikasnosti vođenja registara i razmjene podataka uz neprekidnu dostupnost izvornim i prijemnim organima | | | | | |
| **Naziv podzakonskog akta** | **Razlozi za donošenje podzakonskog akta** | **Usklađivanje sa pravnim nasljeđem EU**  **(DA/NE)** | **Prethodna procjena uticaja propisa**  (DA) | **Sveobuhvatna procjena uticaja propisa**  (DA/NE) | **Planirani kvartal za provođenje aktivnosti** |
| ***1*** | ***2*** | ***3*** | ***4*** | ***5*** | ***6*** |
| ***Pravilnik o unutrašnjoj organizaciji*** | Obaveza usklađivanja važećeg Pravilnika o unutrašnjoj organizaciji iz 2009 godine sa odredbama novih propisa, koji su nakon njega doneseni, a koji nalažu usklađivanja pravilnika o unutrašnjoj organizaciji institucija BiH, a naročito sa odredbama Odluke o načelima za utvrđivanje unutrašnje organizacije organa uprave BiH (“Službeni glasnik BiH“, broj 30/13), Odluke o razvrstavanju radnih mjesta i kriterijima za opis poslova radnih mjesta u institucijama BiH (“Službeni glasnik BiH“ broj 30/13), Jedinstvenim pravilima za izradu pravnih propisa u institucijama BiH (“Službeni glasnik BiH“, br. 11/05, 58/14, 60/14, 50/17 i 70/17) i drugim relevantnim propisima više pravne snage.  Imajući u vidu sadašnju organizacionu strukturu, nadležnosti Agencije propisane zakonom i sve složenije i obimnije obaveze koje se nameću pri izvršavanju poslova iz nadležnosti Agencije, potrebno je izvršiti reorganizaciju sadašnje organizacione strukture radi ravnomjerenog raspoređivanja poslova na sve zaposlene, normiranja svih poslova koje izvršioci stvarno obavljaju i obezbjeđivanja efikasnog i blagovremenog obavljanja poslova. | ***NE*** | ***DA*** | ***NE*** | ***I*** |

|  |
| --- |
| **V - ZBIRNI PREGLED MEĐUNARODNIH UGOVORA PLANIRANIH GODIŠNJIM PROGRAMOM RADA AGENCIJE ZA IDENTIFIKACIONE DOKUMENTE, EVIDENCIJU I RAZMJENU PODATAKA BIH** |
| **Opći cilj/princip razvoja:** Upravljanje u funkciji rasta |
| **Strateški cilj:** Ubrzati proces tranzicije i izgradnje kapaciteta |
| **Srednjoročni cilj:** Unapređenje sistema dokumenata uz poštovanje međunarodnih preporuka, efikasnosti vođenja registara i razmjene podataka uz neprekidnu dostupnost izvornim i prijemnim organima |
| **Specifični cilj 1:**  Efikasno upravljanje procesom proizvodnje identifikacionih dokumenata, registarskih tablica i dokumenata za registraciju vozila u skladu sa evropskim regulativama i ICAO preporukama |

|  |  |  |  |  |  |
| --- | --- | --- | --- | --- | --- |
| **Naziv međunarodnog ugovora** | **Razlozi za zaključivanje međunarodnog ugovora** | **Usklađivanje sa pravnim nasljeđem EU**  **(DA/NE)** | **Prethodna procjena uticaja propisa**  (DA) | **Sveobuhvatna procjena uticaja propisa**  (DA/NE) | **Planirani kvartal za provođenje aktivnosti** |
| ***1*** | ***2*** | ***3*** | ***4*** | ***5*** | ***6*** |
| ***Nema planiranih aktivnosti po ovom osnovu u 2023. godini.*** | | | | | |

|  |  |  |
| --- | --- | --- |
| **VI - ZBIRNI PREGLED JAVNIH INVESTICIJA PLANIRANIH GODIŠNJIM PROGRAMOM RADA AGENCIJE ZA IDENTIFIKACIONE DOKUMENTE, EVIDENCIJU I RAZMJENU PODATAKA BIH** | | |
| **Opći cilj/princip razvoja:** Upravljanje u funkciji rasta | | |
| **Strateški cilj:** Ubrzati proces tranzicije i izgradnje kapaciteta | | |
| **Srednjoročni cilj:** Unapređenje sistema dokumenata uz poštovanje međunarodnih preporuka, efikasnosti vođenja registara i razmjene podataka uz neprekidnu dostupnost izvornim i prijemnim organima | | |
| **Specifični cilj 1:**  Efikasno upravljanje procesom proizvodnje identifikacionih dokumenata, registarskih tablica i dokumenata za registraciju vozila u skladu sa evropskim regulativama i ICAO preporukama | | |
| **Naziv projekta javnih investicija** | **Osnovni ciljevi, aktivnosti i komponente projekta** | **Planirani period realizacije** |
| ***1*** | ***2*** | ***3*** |
| 1.1 Personalizacija, tehnička obrada, skladištenje i transport identifikacionih dokumenata, registarskih tablica i dokumenata za registraciju vozila | | |
| 1.1.1 Rješavanje trajnog smještaja u Banjoj Luci za sjedište Agencije i Centra za skladištenje, personalizaciju i transport ličnih dokumenata | | |
| * + - 1. Izvođenje radova na izgradnji objekta | Rješavanje smještajnih kapaciteta Agencije i njenih organizacionih jedinica u cilju racionalizacije troškova na ime zakupa, osiguranja adekvatnih uslova za IT infrastrukturu i obezbjeđenje sigurnosnih aspekata u procesu proizvodnje identifikacionih dokumenata. | 2023-2025 |

**VII – IZVJEŠTAJ O PROVEDENIM KONSULTACIJAMA KOD IZRADE GODIŠNJEG PROGRAMA RADA**

Kod izrade godišnjeg programa rada, Agencija je u skladu sa članom 4. tačka b) i članom 8. stav (2) tačka b) Odluke o godišnjem planiranju rada i načina praćenja i izvještavanja o radu u institucijama Bosne i Hercegovine („Službeni glasnik BiH“, broj 94/14) primijenila Pravila za konsultacije u izradi pravnih propisa („Službeni glasnik BiH“, broj 5/17).

U skladu sa članom 31. Poslovnika o radu Vijeća ministara Bosne i Hercegovine („Službeni glasnik BiH“ broj: 22/03), Agencija je pribavila neophodna mišljenja Ureda za zakonodavstvo Vijeća ministara Bosne i Hercegovine, Ministarstva finansija i trezora Bosne i Hercegovine i Ministarstva civilnih poslova Bosne i Hercegovine. Prijedlog Programa rada Agencije za 2023. godinu će biti usklađen sa navedenim mišljenjima.

Prijedlog programa rada Agencije za 2023. godinu, Agencija je objavila i na web platformi „eKonsultacije“. Sve date primjedbe i sugestije će biti ugrađene u Prijedlog programa rada Agencije za 2023. godinu..

Agencija je također sačinila Obrazac broj 1 – Prethodna procjena uticaja propisa za predložene propise u planu podzakonskih akata.



дигитално потписано / digitalno potpisano / digitally signed